Oikeusministeriö
Lainvalmisteluosasto										3
PL 25
00023 VALTIONEUVOSTO

Oikeusministeriölle

Viite		Lausuntopyyntö  8.12.2009 OM 7/41/2008 , OM022:00/2008
		Oikeudenkäyntiavustajien kelpoisuus ja valvonta
		Oikeusministeriön työryhmämietintö 2009:17

Lausunnon antaja

		Julkiset oikeusavustajat ry
		hallituksen varajäsen  Eeva-Maija Oikarinen
		johtava julkinen oikeusavustaja
		Pääkaupunkiseudun oikeusaputoimisto
		Mannerheimintie 4, 6. krs.
		00100 Helsinki
		puh 010 366 1821
		virastoposti paakaupunkiseutu.oikapu@oikeus.fi

Lausunto
 		Julkiset oikeusavustajat ry pitää ehdotusta  laiksi luvan saaneista 					oikeudenkäyntiavustajista sisällöltään, perusteiltaan, perusteluiltaan sekä 				toteuttamistavaltaan oikeaan osuneena.  

Esityksen päätavoite oikeudenkäyntien asianosaisten oikeusturvan ja asianmukaisen oikeudenhoidon edellytysten parantaminen oikeudenkäyntiasiamiesten ja -avustajien työn laatutasoa nostamalla vaikuttaa myös osaltaan oikeuslaitoksen toiminnan tehokkuuteen ja oikeudenhoidon napakkuuteen. 

Päämäärä saada kaikki oikeudenkäyntiavustajat ammattieettisten velvollisuuksien ja valvonnan piiriin on oikeansuuntainen samoin kuin mahdollisuus päättää velvollisuuksiensa vastaisesti toimivan asiamiehen tai avustajan toiminta.

Lupajärjestelmän perustaminen muille oikeudenkäyntiasiamiehille ja -avustajille kuin asianajajille ja julkisille oikeusavustajille on oikeusavustajat ry:n näkemyksen mukaan sovelias keino asioiden toteuttamiseksi.

Myös riittävän perehtyneisyyden  edellytys luvan myöntämiselle on perusteltua. 

ESITYKSEN PERUSTELUT

Työryhmä on ehdotusta perustellessaan osannut huomioida  ehdottamansa lupajärjestelmää perus- ja ihmisoikeus -näkökulmasta. 
										3
 Työryhmä on oikein todennut, että oikeudenkäyntiasiamiehenä ja -avustajana toimimisen saattaminen luvanvaraiseksi edellyttää puuttumista perustuslaissa säädettyyn elinkeinovapauteen. 

Oikeusavustajat ry on samaa mieltä työryhmän kanssa  siitä, ettei ehdotus ole  olevan  perustuslain vastainen vaikka perustuslain  mukaan jokaisella  on oikeus lain mukaan hankkia toimeentulonsa valitsemallaan työllä, ammatilla tai elinkeinolla. 

Työryhmä on oikeassa todetessaan, ettei  perustuslaki  estä lailla säätämästä jotakin ammattia tai elinkeinoa luvanvaraiseksi.

Työryhmän johtopäätös,  ettei oikeudenkäyntiasiamiehen ja -avustajan kelpoisuusehtojen kiristäminen  siten, että toiminta tehdään luvanvaraiseksi ole
vastoin kilpailuoikeuden edellyttämää vapaata kilpailua.

Oikeudenkäyntiasiamiesten ja -avustajien kelpoisuusehdot

Työryhmä on aivan oikein miettinyt, voidaanko pelkkää oikeustieteen kandidaatin tutkintoa edelleen pitää riittävänä kelpoisuusvaatimuksena oikeudenkäyntiasiamiehen tai -avustajan tehtävään.

Työryhmä on on oikeassa miettiessään oikeudenkäyntiasiamiesten ja -avustajien kelpoisuusvaatimusten kiristämiselle olevan perusteita. Oikeudenkäynneissä käsitellään ja ratkaistaan asianosaisille ja usein myös yhteiskunnalle merkittäviä asioita. Asianosaisen asiaa ajavan asiamiehen tai avustajan ammattitaidolla ja osaamisella on keskeinen merkitys asianosaisen ja myös muiden asianosaisten oikeusturvan kannalta. 

Asiamiehen työn laatutaso vaikuttaa  myös tuomioistuimen työskentelyyn ja oikeudenhoidon sujuvuuteen.

Käsiteltävät asiat ovat aiempaa monimutkaisempia ja laajempia.

Myös nykyinen prosessilainsäädäntö edellyttää asianajotehtävien hyvää hallintaa.

Kuten työryhmä on todennut, lisävaatimusten asettamista oikeudenkäyntiasiamiehille ja -avustajille puoltaa myös oikeudenkäynnin muiden toimijoiden nykyinen laatutaso. Syyttäjät ovat nykyisin erittäin  ammattitaitoisia.

Hyvä asianajotapa

Nykyisin vain asianajajat ja julkiset oikeusavustajat ovat velvollisia noudattamaan hyvää asianajajatapaa. 

Hyvää asianajajatapaa koskevat ohjeet asettavat  velvollisuuksia asianajajille ja julkisille oikeusavustajille. Asianajajalla täytyy esimerkiksi olla vastuuvakuutus hänen asiakkaalleen mahdollisesti aiheutuneiden vahinkojen varalta. 

Tärkeätä on, että myös muut oikeudenkäyntiasiamiehet tulevat velvoitetuiksi vastaavalla tavalla.

												3
Työryhmä on päätynyt  oikeaan lopputulokseen todetessaan, että kaikkien oikeudenkäyntiasiamiesten ja -avustajien pitäisi noudattaa ammattieettisiä sääntöjä, joko samanlaisia tai ainakin samankaltaisia. 

Valvonta

Työryhmä  aivan oikein miettinyt, että myös muut oikeudenkäyntiasiamiehet ja -avustajat kuin asianajajat ja julkiset oikeusavustajat tulee saattaa kattavan ja tehokkaan valvonnan piiriin. Valvontaan tulee liittyä riittävät kurinpidolliset seuraamukset. 

Laatu 

Oikein on myös nähdä oikeudenkäyntiasiamiesten ja -avustajien toiminnan laatu  yleisemmin  yhteiskunnallisesta näkökulmasta. Asiamiehen tai avustajan laadukas työskentely helpottaa tuomioistuimen ja syyttäjän työtä ja tekee oikeudenhoitoa sujuvammaksi ja nopeammaksi. 

Ammattitaitoinen ja - eettinen asiamies tai avustaja vaikuttaa siihenkin, mitä asioita tuomioistuimiin ylipäätään viedään. 

Oikeudenkäyntiasiamiehen ja -avustajan tehtävän luvanvaraistaminen

Uutta järjestelmää miettiessään työryhmä on päätynyt oikeisiin asioihin

•	oikeudenkäyntiasiamiesten ja -avustajien kelpoisuusehtoja tulee jonkin verran tiukentaa nykyisestä,
•	kaikkien asiamiesten ja avustajien tulee olla velvollisia noudattamaan ammattieettisiä sääntöjä sekä olla kattavan valvonnan ja kurinpidollisten seuraamusten piirissä;
•	henkilön toiminta asiamiehenä tai avustajana tulee tarvittaessa voida yleisesti päättää.
–	
Työryhmä on päätynyt kannatettavaan malliin katsoessaan, että paras tapa toteuttaa mainitut lähtökohdat on säätää oikeudenkäyntiasiamiehen
ja -avustajan tehtävä luvanvaraiseksi. 

Julkiset oikeusavustajat ry on samaa mieltä siitä, että lupajärjestelmä  mahdollistaa
ennen luvan myöntämistä kelpoisuusehtojen täyttymisen kontrollin ja 
myönnetyn luvan peruuttamisen. 

Työryhmän kanta, että asianosaiseen työ- tai virkasuhteessa olevat
oikeudenkäyntiasiamiehet tai -avustajat rajattaisiin ehdotetun lupajärjestelmän ulkopuolelle, on oikea, samoin kuin se kanta, että työmarkkinajärjestöjen palveluksessa olevat lakimiehet, jotka hoitavat toimeksiannosta järjestön jäsenten oikeudenkäyntiasioita, olisivat lupajärjestelmän piirissä. 

Lupajärjestelmän tulee myös olla yleinen ja koskea kaikkia yleisiä tuomioistuimia ja kaikkia niissä käsiteltäviä asiaryhmiä, jollei jonkin asiaryhmän osalta ole toisin
										3

 säädetty. 

Ehdotus luvanvaraisuuden ulottamiseksi myös lastensuojeluasioihin on oikea.

Työryhmän ehdottamaa yhden vuoden työkokemusta tehtävässä, joka olennaisesti perehdyttää oikeudenkäyntiasiamiehen toimeen kelpoisuusehdoiksi oikeusavustajat ry pitää hyvänä,  

Ehdotus, että luvan oikeudenkäyntiasiamiehille ja -avustajille myöntäisi perustettava
uusi riippumaton oikeudenkäyntiavustajalautakunta., on kannatettava samoin kuin muutoksenhakumahdollisuus.

Siirtymäsäännös lienee riittävä.

Myös ehdotus, että luvan saanut oikeudenkäyntiavustaja olisi
velvollinen noudattamaan hyvää asianajajatapaa oikeudenkäyntiasiamiehen ja
-avustajan tehtävissään on perusteltu ja kannatettava. 

Sitä seikkaa, että luvan saaneelle oikeudenkäyntiavustajalle voitaisiin määrätä vastaavat kurinpidolliset seuraamukset kuin asianajajalle ja julkiselle oikeusavustajalle Julkiset oikeusavustajat ry pitää hyvänä.

Työryhmän ehdottamaa uudistusta, että ylimääräisessä muutoksenhaussa hakijalla
olisi velvollisuus käyttää oikeudenkäyntiasiamiestä tai -avustajaa , voidaan työryhmän esittämillä perusteilla pitää kannatettavana. Avustajapakko rajattaisiin
koskemaan  täten vain tuomiovirhekantelua ja tuomion purkua. 

Myös  ehdotetut  hakemus- ja valvontamaksut ovat kohtuullisella tasolla.

		Julkiset oikeusavustajat ry on samaa mieltä työryhmän kanssa ehdotuksen tavoitteista
		ja myös  siitä että  hyvätasoinen asianajo vaikuttaa tuomioistuimen mahdollisuuteen 		antaa 	laadukkaita päätöksiä ja näin luoda hyvää oikeuskäytäntöä.  

		Esitysehdotus kokonaisuudessaan on kannatettava.

		Helsingissä helmikuun 5 päivänä 2010

		Eeva-Maija Oikarinen
		Johtava julkinen oikeusavustaja
		hallituksen varajäsen
		Julkiset oikeusavustajat ry:n puolesta